Resep: Vinnige souttertLewer 4 – 6 porsies Bestanddele: 45 ml kook- of olyfolie 125 g swoerdlose streepspek, gekap 1 middelslag ui, grofgekap 2 selderystingels, grofgekap 125 g knopiesampioene, in skyfies gesny 250 ml (100 g) gerasperde cheddarkaas 5 ml mosterdpoeier 30 ml gemengde, gekapte vars kruie, of 10 ml droë sout en varsgemaalde swartpeper na smaak 2 ekstragroot eiers 300 ml melk 60 ml (35 g) Snowflake-koekmeel Metode: 1. Verhit olie in ‘n groot swaarboompan. Voeg spekvleis by en braai liggies. Voeg ui, seldery en sampioene by en soteer ‘n paar minute tot sag. Verwyder van hitte. 2. Voeg kaas, mosterdpoeier, kruie en geurmiddels by en skep in ‘n gesmeerde, oondvaste 22 cm-pasteibak. 3. Klits eiers, melk en meel saam en giet oor mengsel in bak. 4. Bak sowat 30 minute in ‘n voorverhitte oond teen 180 °C, of tot goudbruin en geset. Variasies: * Vervang sampioene met 125 g kersietamaties of 100 g vars aspersies * Vermeerder spekvleis tot 250 g